“สมคิด” เตรียมชงมาตรการกระตุ้นศก.เข้า ครม.เศรษฐกิจ 19 ส.ค.นี้
"สมคิด" เตรียมชงมาตรการกระตุ้นศก.เข้า ครม.เศรษฐกิจ 19 ส.ค.นี้
"สมคิด" เตรียมชงมาตรการกระตุ้นเศรษฐกิจเข้า ครม. 19 ส.ค.นี้
7 ส.ค. 2562

นายสมคิด จาตุศรีพิทักษ์ รองนายกรัฐมนตรี กล่าวว่า ขณะนี้อยู่ระหว่างจัดทำมาตรการกระตุ้นเศรษฐกิจ คาดอีก 2 สัปดาห์แล้วเสร็จ และเสนอเข้าที่ประชุมครม.เศรษฐกิจ พิจารณา โดยในเบื้องต้นคาดว่าจะประชุมนัดแรกวันที่ 19 ส.ค.นี้
นายสมคิด กล่าวว่าได้กำชับให้หน่วยงานทั้งหมดพิจารณาให้รอบคอบ ส่วนจะเป็นมาตรการยาแรงหรือไม่ใช่ยาแรง และใช้งบประมาณในการดำเนินการเท่าไหร่ให้ไปถามรมว.คลัง
ส่วนมาตรการเพื่อกระตุ้นการท่องเที่ยว นายสมคิด กล่าวว่า ถือเป็นส่วนหนึ่งของมาตรการกระตุ้นเศรษฐกิจที่กระทรวงการคลังพร้อมให้การสนับสนุน แต่ในรายละเอียดเป็นหน้าที่กระทรวงการท่องเที่ยวและกีฬา ซึ่งยังไม่ได้มีการนำเสนอเข้ามาให้พิจารณา หลังจากนี้จะมีการหารือกันอีกครั้งเพื่อสรุปรายละเอียดก่อนเสนอครม.เศรษฐกิจและ ครม.ชุดใหญ่ ตามขั้นตอนต่อไป
 